Na temelju članka 13. stavak 6. Zakona o zaštiti od požara („Narodne novine“, broj 92/10.) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 5. sjednici održanoj 14. prosinca 2021. godine, donosi

**ODLUKU**

o donošenju Plana zaštite od požara za Grad Šibenik

Članak 1.

Donosi se Plan zaštite od požara za Grad Šibenik (u nastavku teksta: Plan) s izmjenama i dopunama koje se usklađuje periodično ili jedan put godišnje.

Članak 2.

Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba civilne zaštite Šibenik, dalo je Mišljenje na Procjenu ugroženosti od požara i tehnološke eksplozije i Plan zaštite od požara za Grad Šibenik, Klasa: 214-02/21-11/353, Urbroj: 511-01-370-21-2, od 15. studenog 2021. godine, Plan je izrađen u skladu sa Zakonom o zaštiti od požara i propisima donesenim na temelju zakona.

Članak 3.

Plan se sastoji od tekstualnog i grafičkog dijela.

Članak 4.

Tekstualni dio Plana sadrži:

1. Uvod,

2. Smještaj, ustroj i odgovornost vatrogasnih postrojbi,

3. Dojava i obavještavanje o nastanku požara,

4. Sustav uključivanja JVP i DVD-a u akciju gašenja požara,

5. Sustav subordinacije i zapovijedanja u akcijama gašenja većih požara,

6. Način pozivanja i uključivanja distributera energenata u akciju gašenja požara,

7. Uključivanje fizičkih i pravnih osoba koje obavljaju komunalne i druge značajne poslove u

akciju gašenja požara,

8. Uključivanje službi za pružanje HMP u akciju gašenja požara,

9. Uključivanje službi ili trgovačkih društava te odgovornih osoba zaduženih za opskrbu

hranom i vodom u akciju gašenja požara,

10. Način zamjene vatrogasnih postrojbi s novim u akciju gašenja požara,

11. Slučajevi kad se i koji gradski čelnici upoznaju s nastalim požarom,

12. Slučajevi kad se u akciju gašenja požara pozivaju i uključuju vatrogasne postrojbe izvan

područja grada,

13. Način i slučajevi uporabe opreme i vozila posebne namjene u gašenju požara i spašavanja

osoba,

14. Nazivi građevina i drugih nekretnina te otvorenog prostora na kojima se može nastanak

očekivati požara većih razmjera,

15. Nazivi građevina i drugih nekretnina u kojima su sadržane radioaktivne , eksplozivne,

zapaljive, otrovne i druge opasne tvari,

16. Popis osoba odgovornih za provedbu planova zaštite od požara građevina i dr.,

17. Obveze za pohranu i ažuriranje Plana,

18. Grafički prilozi.

Članak 5.

Grafički dio Plana sadrži:

1. Pregled cestovnog, željezničkog zračnog i pomorskog prometa,
2. Pregled energetskog sustava, dalekovoda i transformatorske stanice,

3. Pregled kulturnih dobara Grada Šibenika,

4. Pošta i telekomunikacije,

5. Prikaz protupožarnih prometnica te šuma po kategorijama ugroženosti od požara,

6. Karta minske situacije Grada Šibenika,

7. Smjer djelovanja vatrogasnih snaga,

8. Prikaz pravnih osoba koje skladište opasne tvari (Šibenik i Brodarica),

9. Prikaz pravnih osoba koje skladište opasne tvari (Lozovac i Danilo),

10. Prikaz hidrantske mreže Grada Šibenika,

11. Prikaz vodoopskrbnog sustava Grada Šibenika,

Članak 6.

Tekstualni i grafički dio je sastavni dio ovog Plana i neće se objaviti u Službenom glasniku Grada Šibenika. Plan će se objaviti na web stranici Grada Šibenika, [www.šibenik.hr](http://www.šibenik.hr).

Članak 7.

Ovaj Plan stupa na snagu danom donošenja ove odluke, a prestaje važiti Plan zaštite od požara za Grad Šibenik („Službeni glasnik Grada Šibenika“, broj 03/17 od 11. travnja 2017. godine).

KLASA: 214-01/21-01/03

URBROJ: 2182/01-10-21-8

Šibenik, 14. prosinca2021. godine

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.